cyanic-selkie/wikianc huggingface dataset:
ชุดตัวอักษรคอปติก
ชุดตัวอักษรคอปติก (Coptic alphabet) เป็นรูปแบบหนึ่งของชุดตัวอักษรกรีก โดยเพิ่มอักษรพิเศษสำหรับเสียงที่ไม่มีในภาษากรีก รูปที่เพิ่มนำมาจากอักษรอียิปต์ที่ใช้กันอยู่ทั่วไป เริ่มปรากฏเมื่อ พ.ศ. 243 หลังจากกรีซเข้ายึดครองอียิปต์และมีการเผยแผ่ศาสนาคริสต์เข้าไปในอียิปต์ คำว่าคอปติกมาจากภาษากรีกที่ใช้เรียกอียิปต์ Aigyptioi ซึ่งกลายเป็น Qibt ในภาษาอาหรับและถอดรูปเป็นอักษรโรมันได้เป็น Copt
ยูนิโคด
อักษรคอปติกในยูนิโคดแบ่งเป็นสองช่วง ช่วงแรกรวมอยู่กับช่วงอักษรกรีก อีกช่วงเป็นของอักษรคอปติกโดยเฉพาะ
โรคถึงจุดสุดยอดพร่ำเพรื่อ
โรคถึงจุดสุดยอดพร่ำเพรื่อ เป็นโรคผิดปกติของร่างกายที่พบได้ยาก อาการของโรคเกิดจากการที่มีสภาวะผิดปกติในการที่เลือดไปหล่อเลี้ยงอวัยวะเพศมากเกินไป ทำให้ผู้ป่วย (เกือบทั้งหมดเป็นสตรี) มีการถึงจุดสุดยอดบ่อยครั้งมาก อาจถึง 200 ครั้งต่อวัน และมีรายงานว่าพบคนที่มีการถึงจุดสุดยอดกว่า 300 ครั้งต่อวันอยู่ด้วย
การถึงจุดสุดยอดของผู้ป่วยจะเกิดขึ้นโดยการกระตุ้นเพียงเล็กๆน้อยๆ เช่นแรงสะเทือนของการลงบันได โทรศัพท์มือถือแบบสั่น นั่งรถ หรีอการสวมกางเกงที่เสียดสี หรือการปัสสาวะ เป็นต้น
สาเหตุของโรคยังไม่เป็นที่แน่ชัด บางรายงานถึงการได้รับยาบางตัว เช่นในผู้ป่วยรายหนึ่งได้รับยารักษาโรคซึมเศร้า และเกิดอาการถึงจุดสุดยอดพร่ำเพรื่อหลังจากนั้น
ทางการแพทย์คาดว่าต้นเหตุของโรคอาจจะเกิดจากอาการผิดปกติทางสมองในส่วนที่ระบบ Limbic ที่เป็นส่วนในการควบคุมอารมณ์ทางเพศ ขณะนี้กำลังหาหนทางในการรักษาอย่างถาวร ผู้ป่วยบางท่านถึงจุดสุดยอดไปเกือบ 10 ครั้งขณะปรึกษษแพทย์ แต่อาการเหล่านี้ไม่ใช่ความสุข เนื่องจากการคั่งของเลือดทำให้เจ็บปวดและเหน็ดเหนื่อยในผู้ป่วยส่วนใหญ่
นูซันตารา
นูซันตารา (Nusantara) เป็นชื่อภาษาอินโดนีเซียที่ใช้ระบุถึงเอเชียตะวันออกเฉียงใต้ภาคพื้นสมุทร เป็นศัพท์ภาษาชวาเก่าที่แปลตรงตัวได้ว่า "หมู่เกาะรอบนอก" ในประเทศอินโดนีเซีย คำนี้มักหมายถึงกลุ่มเกาะอินโดนีเซีย ในประเทศมาเลเซียมักหมายถึงกลุ่มเกาะมลายู
คำว่า นูซันตารา มาจากคำสัตย์สาบานของกาจะฮ์ มาดาใน ค.ศ. 1336 ตามที่เขียนเป็นภาษาชวาเก่าไว้ในพงศาวดาร ปาราราตน และบทยกย่อง นาการาเกรตากามา แนวคิดนูซันตาราในฐานะภูมิภาคที่รวมกันเป็นหนึ่งเดียวยังไม่ได้รับการคิดค้นโดยกาจะฮ์ มาดาใน ค.ศ. 1336 แต่ใน ค.ศ. 1275 เกอร์ตาเนอการาแห่งสิงหะส่าหรีใช้ศัพท์ จักรวาลมณฑลทวีปันตร เพื่อกล่าวถึงกลุ่มเกาะในเอเชียตะวันออกเฉียงใต้ ทวีปันตร เป็นคำภาษาสันสกฤตที่แปลว่า "หมู่เกาะที่อยู่ระหว่างกลาง" จึงมีความหมายพ้องกับ นูซันตารา เนื่องจากทั้งคำว่า ทวีป และ นูซา ต่างแปลว่า "เกาะ"
นูซันตารา ตามการใช้งานในปัจจุบันมักรวมดินแดนทางวัฒนธรรมและภาษามลายูซึ่งได้แก่ อินโดนีเซีย, มาเลเซีย, สิงคโปร์, ชายแดนใต้ของประเทศไทย, ฟิลิปปินส์, บรูไน, ติมอร์-เลสเต และไต้หวัน แต่ไม่รวมปาปัวนิวกินี
ฟีฟ่าคอนเฟเดอเรชันส์คัพ 2013 กลุ่มบี
ฟีฟ่าคอนเฟเดอเรชันส์คัพ 2013 กลุ่มบี ลงเล่นตั้งแต่วันที่ 16 ถึง 23 มิถุนายน 2013. ประกอบด้วย, , และ. สองทีมที่ดีที่สุดจะได้ผ่านเข้าสู่รอบรองชนะเลิศต่อไป.
ตารางคะแนน
''เวลาที่ใช้ทั้งหมดเป็นเวลา เขตเวลาบราซิเลีย (UTC−03:00).
เค-ไมล์ แอร์
เค-ไมล์ แอร์ (K-Mile Air) เป็นสายการบินขนส่งสินค้าที่ฐานหลักอยู่ในกรุงเทพ ประเทศไทย ท่าอากาศยานหลักอยู่ที่ท่าอากาศยานสุวรรณภูมิ, เริ่มดำเนินการในเดือนพฤษภาคม พ.ศ. 2549 เพื่อให้บริการเที่ยวบินขนส่งสินค้าตามกำหนดเวลาและเช่าเหมาลำในภูมิภาคเอเชียตะวันออกเฉียงใต้ ในเดือนมีนาคม พ.ศ. 2557 ฟาร์นแอร์ สวิสเซอร์แลนด์เข้าถือหุ้นบริษัท 45%
ฝูงบิน
เมื่อเดือนเมษายน พ.ศ. 2564 ฝูงบินเค-ไมล์ แอร์ประกอบด้วยเครื่องบินดังต่อไปนี้:
อันเนอ เบยส์
อันเนอ เบยส์ (Anne Buijs; 2 ธันวาคม ค.ศ. 1991) เป็นนักวอลเลย์บอลหญิงชาวดัตช์ เธอเล่นในตำแหน่งตัวตีด้านนอกให้กับทีมชาติเนเธอร์แลนด์
ประวัติ
ในปี ค.ศ. 2009 เธอได้รับเลือกให้เป็นตัวแทนทีมชาติเนเธอร์แลนด์
ในปี ค.ศ. 2015 ในการแข่งขันมงเทรอวอลเลย์มาสเตอรส์ เธอได้รับรางวัลตัวตบหัวเสายอดเยี่ยม เมื่อเดือนกรกฎาคมในปีเดียวกัน เธอได้มีส่วนร่วมในการคว้าแชมป์ของวอลเลย์บอลเวิลด์กรังด์ปรีซ์ 2015 ดิวิชัน 2 ในการแข่งขันชิงแชมป์ยุโรปในเดือนตุลาคมของปีเดียวกัน เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และเธอยังได้รับรางวัลตัวตบหัวเสายอดเยี่ยม
วิคเตอร์ ตาลาลีฮิน
วิคเตอร์ วาซีเลียวิช ตาลาลีฮิน (Виктор Васильевич Талалихин) เป็นผู้หมวดและนักบินชาวโซเวียตในช่วงสงครามฤดูหนาวและสงครามโลกครั้งที่สอง เขาได้รับลำดับเกียรติวีรชนแห่งสหภาพโซเวียต จากการทำการโจมตีทางอากาศด้วยการพุ่งชนครั้งแรกในช่วงเวลากลางคืน
ตาลาลีฮินกลายเป็นนักบินรบในกองทัพอากาศโซเวียตในช่วงปลายคริสต์ทศวรรษ 1930 เขาขับเครื่องบินปอลีคาร์ปอฟ อี-153 ในช่วงสงครามฤดูหนาว เขาทำหน้าที่ในการป้องกันการโจมตีทางอากาศของกรุงมอสโกในช่วงสงครามโลกครั้งที่สองด้วยการเป็นนักบินรบของกองกำลังป้องกันทางอากาศโซเวียต เขากลายเป็นหนึ่งในวีรบุรุษสงครามของกองทัพอากาศโซเวียตคนแรกหลังจากที่ตาลาลีฮินขับเครื่องบินปอลีคาร์ปอฟ อี-16 พุ่งเข้าชนเครื่องบินทิ้งระเบิดของฝ่ายเยอรมันในตอนกลางคืน แต่ถูกยิงตกและถูกสังหารในปลายเดือนตุลาคมขณะที่เขาบินด้วยเครื่องบินมิโคยัน-กูเรวิชค์ มิก-3 ตาลาลีฮินอ้างชัยชนะสามครั้งในช่วงสงครามฤดูหนาวและอีกสี่ครั้งในการป้องกันทางอากาศของกรุงมอสโก
อักษรเอลบ์ซาน
อักษรเอลบ์ซาน หรือ อักษรเอลบาซาน (Elbasan script) ประดิษฐ์ขึ้นเมื่อราว พ.ศ. 2300 ตั้งชื่อตามเมืองเอลบาซาน (Elbasan) ในอัลเบเนียกลางซึ่งมีการใช้อักษรนี้ ใช้เขียนภาษาอัลเบเนียแต่ไม่เป็นที่นิยมเท่าใดนัก ส่วนใหญ่เขียนด้วยอักษรละติน อักษรกรีกหรืออักษรอาหรับ
คิวทิคูโลโซม
คิวทิคูโลโซม (cuticulosome) เป็นโครงสร้างทรงกลมมีเหล็กมาก อยู่ที่ cuticular plate/reticular membrane ของเซลล์ขนในระบบการได้ยินและระบบการทรงตัวของนก มีเส้นผ่าศูนย์กลางระหว่าง 300-600 นาโนเมตร ประกอบด้วยเม็ดคล้ายเฟอร์ริตินเล็ก ๆ ซึ่งในบางกรณีประกอบเป็นโครงสร้างแลตทิซแบบ paracrystalline เพราะตำแหน่งโดยเฉพาะของมันในเซลล์ขนซึ่งเป็นอวัยวะรับความรู้สึกภายในหูชั้นในและเพราะมีเหล็กมาก จึงเสนอว่ามันมีบทบาทในการรับรู้สนามแม่เหล็กในนก แต่การกระตุ้นทางกายภาพและการคำนวณแสดงว่า มันไม่มีสภาพไวรับสนามแม่เหล็ก (magnetic susceptibility) พอเพื่อเป็นตัวรับรู้สนามแม่เหล็กแบบอาศัยทอร์ก/แรงบิด จึงมีสมมติฐานอีกอย่างที่ระบุว่า คิวทิคูโลโซมทำงานเป็นตัวแกว่งกวัดของสนามไฟฟ้าแม่เหล็กในเซลล์ (intracellular electromagnetic oscillator) เพื่อตรวจจับสนามแม่เหล็ก
ปลาดุกไฟฟ้าแอฟริกา
ปลาดุกไฟฟ้าแอฟริกา (African electric catfish; ) ปลาน้ำจืดในอันดับปลาหนังชนิดหนึ่ง อยู่ในวงศ์ปลาดุกไฟฟ้า (Malapteruridae)
ลักษณะ
มีรูปร่างอ้วนป้อม ลำตัวยาว ลำตัวสีน้ำตาลหรือสีเขียวมะกอกมีลวดลายสีดำคล้ำกระจายอยู่ทั่วลำตัว ใต้ท้องสีขาว ครีบทั้งหมดสั้น ส่วนหัวมีลักษณะมนกลม ช่องปากกว้าง ตามีขนาดเล็กมาก มีหนวดสามคู่อยู่รอบปากใช้สำหรับสัมผัสหาอาหาร ส่วนหางมีลายสีขาวคล้ายรูปพระจันทร์ครึ่งเสี้ยวอยู่กลางครีบหาง และมีแถบสีดำสลับขวาพาดอยู่บริเวณคอดหางเห็นได้ชัดเจน
ความสามารถ
สามารถปล่อยกระแสไฟฟ้าได้สูงถึง 300 โวลต์ เพื่อป้องกันตัวและหาอาหาร พฤติกรรมเป็นปลาที่เคลื่อนไหวได้ช้าและมักจะกบดานอยู่นิ่ง ๆ ใต้พื้นท้องน้ำ มักหลบซ่อนอยู่ในโพรงไม้ใต้น้ำหรือตามกอสาหร่าย ขนาดโตเต็มที่ได้ถึง 1 เมตร พบเฉพาะในทวีปแอฟริกา ถูกใช้เป็นอาหารบริโภคในท้องถิ่นมาเป็นเวลาช้านาน และยังมีความสำคัญนิยมเลี้ยงเป็นปลาสวยงามอีก ซึ่งปลาดุกไฟฟ้าปากใหญ่จะพบมีขายในตลาดปลาสวยงามมากกว่าปลาดุกไฟฟ้าปากเล็ก (M. microstoma) ซึ่งเป็นปลาที่อยู่ในสกุลเดียวกัน แต่ว่าในสถานที่เลี้ยงจริง ๆ จะเติบโตได้ช้ากว่าปลาดุกไฟฟ้าปากเล็กมาก และมีขนาดเต็มที่ประมาณ 20 เซนติเมตร เท่านั้น
เซอร์ไวเวอร์ ไทยแลนด์
เซอร์ไวเวอร์ ไทยแลนด์ (Survivor: Thailand) เป็นฤดูกาลที่ 5 ของรายการเซอร์ไวเวอร์ ถ่ายทำที่เกาะตะรุเตา จังหวัดสตูล ประเทศไทย เนื่องจากประเทศไทยมีวัฒนธรรมการเคารพผู้อาวุโส การจัดตั้งเผ่าจึงให้ชายหญิงที่อาวุโสสูงสุด คือ เจค และ แจน เป็นผู้เลือกสมาชิกเผ่าสลับกันทีละคนจนครบ นับเป็นครั้งแรกของรายการเซอร์ไวเวอร์ที่ผู้เข้าแข่งขันทั้งหมดไม่ได้ถูกแบ่งเผ่าจากการเลือกของทีมงาน นอกจากนั้นฤดูกาลนี้ยังมีกติกาที่หลอกผู้เข้าแข่งขันโดยการแสร้งรวมเผ่า โดยเพียงแค่อาศัยอยู่บนหาดเดียวกันแต่เวลาไปแข่งขันยังคงแข่งแยกเป็น 2 เผ่าดังเดิมด้วย ออกอากาศวันที่ 19 กันยายน ถึง 19 ธันวาคม พ.ศ. 2545 ในสหรัฐอเมริกาและการออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 20 กันยายน พ.ศ. 2551 เวลา 13:00 น. ตามเวลาประเทศไทย อีกทั้งยังเป็นฤดูกาลแรกที่ True Visions ได้ซื้อลิขสิทธิ์ถ่ายทอดสัญญาณผ่านดาวเทียมโดยตรงจากสหรัฐอเมริกา ซึ่งเวลาที่ได้รับชมนั้นจะตรงกับ 3 นาฬิกาของที่สหรัฐอเมริกา คือ เป็นการรีรันรอบที่ 2 ต่อจากการฉายปกตินั่นเอง นอกจากนี้ยังมีการนำมาฉายซ้ำทางช่อง 9 อีกด้วย และนับจากฤดูกาลนี้เป็นต้นไป True Visions ได้ซื้อลิขสิทธิ์เช่นนี้เรื่อยมาจนถึงปัจจุบัน
การสัมพันธ์
การสัมพันธ์ (association) หมายถึงการสร้างความสัมพันธ์ทางจิตระหว่างแนวคิด (concept), เหตุการณ์ (event) หรือสภาวะจิต (mental state) ซึ่งเกิดขึ้นจากประสบการณ์เฉพาะ  เราสามารถพบแนวคิดเรื่องการสัมพันธ์ได้ในหลายสำนักคิด (schools of thought) ในสาขาวิชาจิตวิทยาเช่น พฤติกรรมนิยม, สนธิการนิยม (associationism), จิตวิเคราะห์, จิตวิทยาสังคม, และ โครงสร้างนิยม (structuralism) นอกจากนี้ยังสามารถพบได้ในวิชาจิตวิทยาร่วมสมัยในหลายสาขา เช่น ความจำ, การเรียน และในการศึกษาวิถีประสาท มโนทัศน์ (idea) นี้เริ่มมาจากเพลโตกับแอริสตอเติล โดยเฉพาะเรื่องการสืบทอดความจำ และถูกนำไปต่อยอดโดยนักปรัชญาเช่น จอห์น ล็อก, เดวิด ฮูม, เดวิด ฮาร์ตลี (David Hartley) และเจมส์ มิลล์ (James Mill)
การสัมพันธ์ที่เกิดจากการเรียน
การเรียนเชิงสัมพันธ์คือ เมื่อมนุษย์หรือสัตว์สร้างความสัมพันธ์ระหว่างสิ่งเร้า (ทางเสียง หรือภาพ) หรือพฤติกรรม (ทางเสียง หรือภาพ) อย่างใดอย่างหนึ่ง กับสิ่งเร้าเดิม (ทางเสียง หรือภาพ) ยิ่งสิ่งเร้ามีความเป็นรูปธรรมมากเท่าไหร่ ยิ่งมีโอกาสปลุกภาพความรู้สึกที่สามารถทำหน้าที่เป็นตัวกลางของการเรียนเชิงสัมพันธ์และการจำได้ ความสามารถในการสัมพันธ์เป็นรากฐานของการเรียนรู้ ความสามารถในการเรียนรู้ข้อมูลใหม่มีความจำเป็นต่อชีวิตประจำวัน และจึงเป็นปัจจัยสำคัญต่อการสูงวัยอย่างมีสุขภาพดี มีงานวิจัยเพียงพอที่แสดงถึงความสามารถในการสร้างหรือนึกถึงความจำอาศัยเหตุการณ์ที่ลดลงอันเนื่องมาจากชราภาพ การเรียนรู้ในรูปแบบนี้สามารถพบเจอได้ในทั้งการวางเงื่อนไขแบบดั้งเดิมและการวางเงื่อนไขด้วยการกระทำ (operant conditioning)
กฎแห่งผล
เอ็ดเวิร์ด ธอร์นไดค์ (Edward Thorndike) ได้พัฒนากฎแห่งผล (law of effect) ขึ้นมา โดยผลพวงของการตอบสนองจะส่งผลต่อการสัมพันธ์ระหว่างสิ่งเร้าหนึ่งกับการตอบสนองนั้น ๆ เช่น พฤติกรรมจะเกิดบ่อยและ/หรือแรงขึ้นหากผลที่ตามมาคือรางวัล สิ่งนี้เกิดขึ้นเพราะการสัมพันธ์ระหว่างพฤติกรรมกับภาพแทนทางจิต ( mental representation) ของรางวัล (เช่น อาหาร) ในทางกลับกันการได้รับผลพวงที่เป็นลบก็จะลดอัตราการเกิดของพฤติกรรม เนื่องจากการสัมพันธ์ที่เป็นลบ
การวางเงื่อนไขแบบดั้งเดิม
การวางเงื่อนไขแบบดั้งเดิมเป็นตัวอย่างของการสัมพันธ์ที่เกิดจากการเรียนรู้ กระบวนการการวางเงื่อนไขแบบดั้งเดิมประกอบไปด้วยสี่องค์ประกอบ: สิ่งเร้าไม่มีเงื่อนไข (unconditioned stimulus (UCS)), การตอบสนองไม่มีเงื่อนไข (unconditioned response (UCR)), สิ่งเร้ามีเงื่อนไข (conditioned stimulus (CS)), และการตอบสนองมีเงื่อนไข (conditioned response (CS))
แม้ไม่มีการวางเงื่อนไขแต่ความสัมพันธ์ระหว่างสิ่งเร้าไม่มีเงื่อนไขกับการตอบสนองไม่มีเงื่อนไขมีอยู่แล้ว เมื่อจับคู่สิ่งเร้าไม่มีเงื่อนไขกับสิ่งเร้าสิ่งอีกอันหนึ่ง การตอบสนองไม่มีเงื่อนไขก็จะสัมพันธ์กับสิ่งเร้าทั้งสองนั้น สิ่งเร้าอันที่สองเรียกว่าสิ่งเร้ามีเงื่อนไข และมันจะกระตุ้นการตอบสนองแบบมีเงื่อนไข
ในขณะที่สิ่งเร้ามีเงื่อนไขกำลังถูกสัมพันธ์กับสิ่งเร้าไม่มีเงื่อนไข ความแรงของการตอบสนองต่อสิ่งเร้ามีเงื่อนไขจะเพิ่มขึ้นตามเวลาของการเรียนรู้ ความแรงของการตอบสนองอาจลดลงได้หากสิ่งเร้ามีเงื่อนไขถูกนำเสนอโดยไม่มีสิ่งเร้าไม่มีเงื่อนไข ในการทดลองอันโด่งดังของปัฟลอฟ เขาใช้การตอบสนองแบบไม่มีเงื่อนไขของสุนัขที่จะน้ำลายไหลเมื่อเห็นอาหารและจับคู่มันกับเสียงกระดิ่งซึ่งเป็นสิ่งเร้าที่มีเงื่อนไขเมื่อให้อาหาร หลังจากนั้นเมื่อสั่นกระดิ่งสุนัขจะน้ำลายไหลเป็นการตอบสนองแบบมีเงื่อนไข แม้จะไม่มีอาหารอยู่ก็ตาม แสดงให้เห็นถึงการสัมพันธ์ที่ถูกสร้างขึ้นมาระหว่างกระดิ่งและอาหาร
การวางเงื่อนไขด้วยการกระทำ
ในการวางเงื่อนไขด้วยการกระทำ (operant conditioning) พฤติกรรมจะเปลี่ยนไปเนื่องจากผลของการกระทำที่ได้ประสบในภายหลัง สิ่งเร้าไม่ได้ทำให้เกิดพฤติกรรมแบบในการวางเงื่อนไขแบบดั้งเดิม แต่เกิดการสัมพันธ์ระหว่างสิ่งเร้ากับผลที่ตามมา เป็นการขยายความโดยธอร์นไดค์ในกฎของผลของเขา
บี. เอฟ. สกินเนอร์ (B.F. Skinner) โด่งดังจากการศึกษาเรื่องตัวเสริม (reinforcer) พฤติกรรม งานของเขารวมถึงลักษณะของเงื่อนไข (contingency) ซึ่งหมายถึงการเชื่อมโยงความระหว่างการกระทำกับผลที่ตามมาหรือการเสริม (reinforcement) สกินเนอร์บรรยายถึงเงื่อนไขสามรูปแบบ: การเสริมบวก การเสริมลบ และการลงโทษ การเสริมสร้างการสัมพันธ์ด้านบวกระหว่างการกระทำและผลที่ตามมาเพื่อสนับสนุนการกระทำนั้นต่อไป นี่สามารถทำได้สองรูปแบบคือการเสริมบวกจะนำเข้าสิ่งเร้าที่เป็นรางวัลและในทางตรงกันข้ามการเสริมลบจะเอาสิ่งเร้าซึ่งรังเกียจออกไปเพื่อให้สิ่งแวดล้อมน่ารังเกียจน้อยลง การลงโทษจะสร้างการสัมพันธ์ลบระหว่างการกระทำและผลที่ตามมาซึ่งจะทำให้ไม่มีการกระทำนั้นต่อไปอีก
พื้นอารมณ์
เนื้อหาโดยรวมของพื้นอารมณ์ (mood) เมื่อเทียบกับความรู้สึก, อารมณ์, และสภาวะอารมณ์ (affect) จะมีความเฉพาะเจาะจงน้อยกว่าและมีโอกาสถูกกระตุ้นโดยสิ่งเร้าและเหตุการณ์มากกว่า การศึกษาในปัจจุบันสืบหาส่วนประกอบของประสบการณ์โดยตรงของพื้นอารมณ์อย่างหนึ่งเช่น สภาวะเศร้า หรือโกรธ พื้นอารมณ์ปกติถูกนิยามด้วยการเปรียบเทียบกับอารมณ์ มีหลายเกณฑ์เพื่อแยกแยะพื้นอารมณ์ออกจากอารมณ์แต่มีการตกลงกันอย่างกว้างขวางว่าคุณสมบัติแยกแยะที่สำคัญคือพื้นอารมณ์นั้นกระจัดกระจายและสากลกว่าเมื่อเปรียบเทียบกับอารมณ์ วอตสันได้แนะนำกระต่ายขนปุยสีขาวต่อเด็กทารกและสร้างความสัมพันธ์ระหว่างกระต่ายและเสียงดัง การทดลองนี้ทำให้หนูน้อยอัลเบิร์ตซึ่งเป็นเด็กทารกคนนั้นสัมพันธ์กระต่ายกับความกลัว
ความจำ
ความจำ (memory) ดูแล้วปฏิบัติการเป็นลำดับของการสัมพันธ์: แนวคิด, คำ, และความคิดเห็น (opinion) ถูกนำมาพัวพันกัน จนสิ่งเร้าเช่นใบหน้าคนจะทำให้จำชื่อคนนั้นที่สัมพันธ์ไว้ได้ การเข้าใจผลกระทบของพื้นอารมณ์ต่อความจำเป็นเรื่องหลัก ๆ ในหลายปัญหาของวิชาจิตวิทยา มันเป็นหัวข้อหลักในหลายทฤษฎีเรื่องความสัมพันธ์ระหว่างสภาวะอารมณ์กับการรับรู้ ผลกระทบของพื้นอารมณ์ต่อความจำอาจเป็นตัวกลางให้อิทธิพลของพื้นอารมณ์ต่อพฤติกรรมและการตัดสิน (judgement) อันหลากหลายที่เกี่ยวข้องกับการตัดสินใจ, การช่วยเหลือ, และการรับรู้ตัวบุคคล (Social perception) การเข้าใจความสัมพันธ์ระหว่างวัตถุต่าง ๆ เป็นพื้นฐานของความจำแบบอาศัยเหตุการณ์ และความเสียหายต่อสมองส่วนฮิปโปแคมปัสถูกพบว่าทำให้การเรียนการสัมพันธ์ระหว่างวัตถุถดถอย
การทดสอบการสัมพันธ์
โดยในการทดลองนี้ใช้คะแนน D (effect size) เพื่อแทนเวลาตอบสนองเฉลี่ยของผู้เข้าร่วม ถ้าคะแนนเฉลี่ยของผู้เข้าร่วมเป็นลบ บุคคลนั้นจะถือว่ามีความเอนเอียงโดยนัย (implicit stereotype) น้อย ถ้าเวลาตอบสนองเฉลี่ยเป็นบวก จะถือว่ามีความเอนเอียงโดยนัยมากกว่า คะแนน D นี้คำนวณโดยการลบผลการทดลองที่มากกว่า 10,000 มิลลิวินาทีทิ้ง และลบผู้เข้าร่วมที่ตอบเร็วกว่า 300 มิลลิวินาทีเกินหนึ่งในสิบผลการทดลองทิ้ง เพื่อกำหนดค่าเบี่ยงเบนมาตรฐานโดยรวมของการทดลองทั้งหมดในส่วนที่ 3 กับ 4 และส่วนที่ 6 กับ 7 เวลาตอบสนองเฉลี่ยถูกกำหนดสำหรับส่วนที่ 3, 4, 6 และ 7  ค่าเฉลี่ยของผลต่างระหว่างส่วนที่ 6 และ 3 (ค่าเฉลี่ยส่วนที่ 6 - ค่าเฉลี่ยส่วนที่ 3) กับ ค่าเฉลี่ยของผลต่างระหว่างส่วนที่ 7 และ 4 (ค่าเฉลี่ยส่วนที่ 7 - ค่าเฉลี่ยส่วนที่ 4) จะถูกคำนวณโดยนำค่าเบี่ยงเบนมาตรฐานโดยรวมของแต่ละอัน จะเท่ากับค่าเฉลี่ยของอัตราส่วนทั้งสองที่คิดมาได้
จีรเดช ศรีวิราช
จีรเดช ศรีวิราช (, เกิดวันที่ 2 มกราคม พ.ศ. 2512) เป็นสมาชิกสภาผู้แทนราษฎรจังหวัดพะเยา เขต 3 สังกัดพรรคพลังประชารัฐ
ประวัติ
นายจีรเดช เกิดเมื่อวันที่ 2 มกราคม พ.ศ. 2512 เป็นบุตรของนายคำตั๋น และนางแสงไก้ ศรีวิราช สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยรามคำแหง และ ระดับปริญญาโท หลักสูตรรัฐศาสตร์มหาบัณฑิต สาขาการเมืองการปกครอง จากคณะรัฐศาสตร์ มหาวิทยาลัยธรรมศาสตร์
งานการเมือง
นายจีรเดช เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นสมาชิกสภาองค์การบริหารส่วนจังหวัดพะเยา รองนายกองค์การบริหารส่วนจังหวัดพะเยา และนายกเทศมนตรีเมืองดอกคำใต้
สมาชิกสภาผู้แทนราษฎร
นายจีรเดช ศรีวิราช ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เดอะเกรทอเมริกันแบช
เดอะเกรทอเมริกันแบช เป็นรายการเพย์-เพอร์-วิวที่จัดขึ้นทุกเดือน มิถุนายน/กรกฎาคม โดยจิมครอกเคทท์โปรโมชั่น รายการนี้ได้ก่อตั้งขึ้นในปี ค.ศ. 1985 ภายใต้สมาคม จิมครอคเกตต์โปรโมชั่นส์ ของ แนชั่นแนลเรสต์ลิงแอไลแอนซ์ (NWA) และต่อมาโดย เวิลด์แชมเปี้ยนชิพเรสต์ลิง (WCW) ตามที่ระบุไว้ในหนังสือ ทูบีเดอะแมน ของ ริก แฟลร์ ดัสตี้ โรดส์ เป็นคนคิดคอนเซ็ปต์ “เดอะเกรทอเมริกันแบช” ขึ้นมา
รายการนี้ถูกจัดเป็นครั้งสุดท้ายเมื่อวันที่ 11 มิถุนายน ค.ศ. 2000 และไม่มีการจัดอีกต่อไป เนื่องจาก ดับเบิลยูดับเบิลยูอีซื้อกิจการของ ดับเบิลยูซีดับเบิลยู แต่อย่างไรก็ตาม หลังจากการเว้นว่างไป 4 ปี รายการนี้ก็ได้กลับมาจัดขึ้นอีกครั้งหนึ่งในเดือนมิถุนายน ค.ศ. 2004 และถูกจัดให้เป็นกรรมสิทธิ์ของค่าย สแมคดาวน์ ตั้งแต่ ค.ศ. 2004 – 2006 ต่อมา ในปี ค.ศ. 2007 เพื่อเป็นการดำเนินรอยตามเรสเซิลเมเนีย รายการเพย์-เพอร์-วิวทุกรายการกลายเป็นกรรมสิทธิ์ของทั้งสามค่าย และในปี ค.ศ. 2009 รายการ "เดอะเกรทอเมริกันแบช" ก็ได้ถูกเปลี่ยนชื่อเป็น "เดอะแบช"
แหล่งข้อมูลอื่น
WWE The Great American Bash WWE The Great American Bash
อำเภอร่อนพิบูลย์
ร่อนพิบูลย์ เป็นอำเภอหนึ่งในจังหวัดนครศรีธรรมราช ได้รับการจัดตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ตามพระราชบัญญัติลักษณะปกครองท้องที่ ร.ศ. 116 เมื่อวันที่ 10 พฤษภาคม พ.ศ. 2440
ประวัติ
ครั้นถึง พ.ศ. 2440 สมัยรัชกาลที่ 5 กรุงรัตนโกสินทร์ ทางราชการได้จัดระเบียบการปกครองส่วนท้องที่ของเมืองนครศรีธรรมราชเสียใหม่ ตามพระราชบัญญัติลักษณะการปกครองท้องที่ ร.ศ. 116 โดยแบ่งเขตปกครองเป็น 9 อำเภอ คือ อำเภอกลางเมือง อำเภอเบี้ยซัด อำเภอร่อนพิบูลย์ อำเภอสิชล อำเภอลำพูน อำเภอฉวาง อำเภอทุ่งสง อำเภอเขาพังไกร และอำเภอกลาย
การปกครองส่วนภูมิภาค
อำเภอร่อนพิบูลย์แบ่งเขตการปกครองย่อยออกเป็น 6 ตำบล 57 หมู่บ้าน ได้แก่
การปกครองส่วนท้องถิ่น
ท้องที่อำเภอร่อนพิบูลย์ประกอบด้วยองค์กรปกครองส่วนท้องถิ่น 8 แห่ง ได้แก่
พระติสสพุทธเจ้า
พระติสสพุทธเจ้า (Tissa Buddha) เป็นพระพุทธเจ้าพระองค์ที่ 17 ในพุทธวงศ์ของพระโคตมพุทธเจ้า ตรัสรู้เมื่อ 92 มหากัปที่แล้ว
พระประวัติ
พระติสสพุทธเจ้า มีพระนามเดิมว่าเจ้าชายติสสะ เป็นพระราชโอรสในพระเจ้าชนสันทะและพระนางปทุมาแห่งกรุงเขมกะ ประสูติที่วีริยราชอุทยาน มีปราสาท 3 หลังเป็นที่ประทับคือ คุณเสลา นาทิยะ และนิสภะ และมีพระสนมกำนัล 30,000 นาง เมื่อเจริญวัยได้ทรงอภิเษกสมรสกับพระนางสุภัททา มีพระโอรสด้วยกันพระองค์หนึ่งคือ เจ้าชายอานนท์
เมื่อพระชนมายุได้ 7,000 ปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงม้าชื่อโสนุตตระเสด็จออกผนวช โดยมีข้าราชบริพารหนึ่งโกฏิออกบวชตามเสด็จ พระองค์ทรงบำเพ็ญเพียรอยู่ครึ่งเดือน ถึงวันเพ็ญเดือนหก ได้เสวยข้าวมธุปายาสที่ธิดาของเศรษฐีชื่อวีระนำมาถวาย แล้วไปประทับพักกลางวันที่สลลวัน ทรงได้รับหญ้า 8 กำที่คนเฝ้าไร่ข้าวเหนียวชื่อวิชิตสังคามกะนำมาถวาย ทรงนำมาปูรองประทับนั่งที่โคนต้นรกฟ้า (อสน) บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่นันทาราม กรุงสุนันทวดี ขณะพระชนมายุ 100,000 พรรษา
พระติสสพุทธเจ้ามีคู่อัครสาวกนามว่าพระพรหมเทวะและพระอุทยะ คู่อัครสาวิกาคือพระผุสสาและพระสุทัตตา และพระสมคะเป็นพระอุปัฏฐาก
ความเกี่ยวข้องกับพระโคตมพุทธเจ้า
ในสมัยพระติสสพุทธเจ้า พระโคตมพุทธเจ้าเสวยพระชาติเป็นพระมหากษัตริย์พระนามว่าสุชาต ได้สละราชสมบัติออกผนวชเป็นฤๅษี เมื่อทราบว่าพระพุทธเจ้าอุบัติขึ้นแล้ว จึงทรงถือดอกดอกมณฑารพ ดอกปทุม และดอกปาริชาต ไปกั้นถวายเป็นร่ม จึงทรงพยากรณ์ว่าสุชาตฤๅษีจะได้ตรัสรู้เป็นพระพุทธเจ้าในอีก 92 กัปข้างหน้า
อำเภอบางขัน
บางขัน เป็นอำเภอหนึ่งในจังหวัดนครศรีธรรมราช
ที่ตั้งและอาณาเขต
อำเภอบางขันตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอบางขันแบ่งเขตการปกครองย่อยออกเป็น 4 ตำบล 60 หมู่บ้าน ได้แก่
การปกครองส่วนท้องถิ่น
ท้องที่อำเภอบางขันประกอบด้วยองค์กรปกครองส่วนท้องถิ่น 4 แห่ง ได้แก่
วีดิทัศน์ตามคำขอ
วีดิทัศน์ตามคำขอ, วีดิทัศน์ตามอุปสงค์ หรือ วีโอดี (video on demand, VOD) เป็นระบบที่อนุญาตให้ผู้ใช้สามารถเลือกรับชมหรือฟังเนื้อหาที่เป็นภาพและ/หรือเสียงเมื่อใดก็ตามที่ต้องการ แทนที่จะต้องรอรับชมเนื้อหาตามตารางเวลาหรือผังรายการที่กำหนดไว้ เทคโนโลยีไอพีทีวีมักได้รับการนำมาใช้เพื่อส่งวีดิทัศน์ตามคำขอเข้าสู่โทรทัศน์และคอมพิวเตอร์ส่วนบุคคล
ระบบวีดิทัศน์ตามคำขอทางโทรทัศน์สามารถทำได้ทั้งส่งเนื้อหาอย่างต่อเนื่องผ่านกล่องรับสัญญาณ, คอมพิวเตอร์ หรืออุปกรณ์อื่นเพื่อดูเนื้อหานั้นในเวลาจริง และดาวน์โหลดเนื้อหาสู่อุปกรณ์ต่าง ๆ เช่น คอมพิวเตอร์, เครื่องบันทึกวีดิทัศน์ดิจิทัล (หรือที่เรียกว่าเครื่องบันทึกวีดิทัศน์ส่วนตัว) หรือเครื่องเล่นสื่อแบบพกพาเพื่อรับชมในเวลาใดก็ได้ ผู้ให้บริการโทรทัศน์ทางสายเคเบิลและทางสายโทรศัพท์ส่วนใหญ่เสนอบริการวีดิทัศน์ตามคำขอทั้งสองประเภท ซึ่งรวมถึงเนื้อหาฟรีและเนื้อหาที่ต้องจ่ายเมื่อรับชม (pay-per-view) โทรทัศน์อินเทอร์เน็ตเป็นวีดิทัศน์ตามคำขอรูปแบบหนึ่งที่กำลังได้รับความนิยมมากขึ้นเรื่อย ๆ นอกจากนี้ เรายังสามารถเข้าถึงวีดิทัศน์ตามคำขอผ่านโปรแกรมประยุกต์ลูกข่ายในคอมพิวเตอร์แบบตั้งโต๊ะ (เช่น ไอทูนส์) ได้ด้วย
สายการบินบางแห่งให้บริการวีดิทัศน์ตามคำขอเป็นความบันเทิงในเที่ยวบินแก่ผู้โดยสาร โดยให้ผู้โดยสารแต่ละคนเป็นผู้ควบคุมการเล่นเนื้อหาผ่านหน้าจอที่ฝังตัวอยู่ในเบาะที่นั่งหรือที่วางแขน หรือบางแห่งก็ให้บริการผ่านเครื่องเล่นสื่อแบบพกพา บริษัทที่ให้บริการวีดิทัศน์ตามคำขอบางแห่ง (เช่น เน็ตฟลิกซ์) มีโครงสร้างธุรกิจขึ้นอยู่กับการสมัครสมาชิกซึ่งกำหนดให้ผู้ใช้ต้องจ่ายค่าบริการรายเดือนในการเข้าถึงเนื้อหา ในขณะที่บริษัทอื่น ๆ มีโครงสร้างธุรกิจขึ้นอยู่กับการโฆษณา โดยผู้ใช้สามารถเข้าถึงเนื้อหาได้โดยไม่เสียค่าใช้จ่ายและตัวบริการต้องพึ่งการขายโฆษณาเป็นกระแสรายได้หลัก
เปปเปอร์ (หุ่นยนต์)
เปปเปอร์ (Pepper) เป็นหุ่นยนต์ฮิวมานอยด์ที่ผลิตโดยแอลเดบาแรน โรบอติกส์และซอฟต์แบงก์ โมบายล์ ซึ่งออกแบบมาให้สามารถอ่านอารมณ์ของผู้คนได้ ซึ่งถูกเปิดตัวเมื่อวันที่ 5 มิถุนายน พ.ศ. 2557 และจากนั้นอีกหนึ่งวันต่อมา มันถูกเอามาแสดงที่ร้านโทรศัพท์มือถือซอฟต์แบงก์สาขาต่าง ๆ ในประเทศญี่ปุ่น โดยมีการวางแผนไว้ว่า จะวางจำหน่ายเปปเปอร์ในเดือนกุมภาพันธ์ พ.ศ. 2558 ในราคาสุด 198,000 เยน (ประมาณ 64,660 บาท) ที่ร้านค้าซอฟต์แบงก์ โมบายล์ในประเทศญี่ปุ่น
การออกแบบ
ส่วนศีรษะของหุ่นยนต์จะมีไมโครโฟนติดตั้งไว้อยู่ 4 ตัว และกล้องคมชัดสูงติดตั้งไว้อยู่ 2 ตัว (ในส่วนปากและส่วนหน้าผาก) และมีเซนเซอร์ตรวจจับความลึกสามมิติ (อยู่ด้านหลังของตา) และยังมีไจโรสโคปในส่วนของเนื้อตัวและเซนเซอร์ตรวจจับการสัมผัสในส่วนหัวและส่วนมือด้วย
จุดประสงค์
เปปเปอร์ไม่ใช่หุ่นยนต์ที่สำหรับใช้งานภายในบ้าน แต่เปปเปอร์นั้น ตั้งใจจะ "ทำให้ผู้คนมีความสุข" รวมทั้งชอบเล่นกับผู้คน และทำความรู้จักผู้คนในโลกภายนอกด้วย โดยผู้สร้างเปปเปอร์หวังว่าเหล่านักพัฒนาหุ่นยนต์อิสระจะสร้างคอนเทนต์ใหม่ เพื่อให้นำมาใช้กับเปปเปอร์ได้
เนื้อคู่ The Final Answer
เนื้อคู่ The Final Answer เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันอาทิตย์ เวลา 20.00 น. - 21.00 น. ทางจีทีเอชออนแอร์ เป็นเนื้อคู่ประตูถัดไป ภาคที่4 เริ่มออกอากาศเป็นครั้งแรก 23 กุมภาพันธ์ พ.ศ. 2557 และออกอากาศซ้ำอีกครั้งทางช่องจีเอ็มเอ็มวันทุกวันเสาร์ เวลา 16.00 น. - 17.00 น. เริ่มตั้งแต่วันที่ 5 กรกฎาคม พ.ศ. 2557 โดยแฟนๆ ส่วนหนึ่งลงความเห็นว่าละครกระแสตอบรับไม่ดี จึงมารีรันทางฟรีทีวีเพิ่ม
เรื่องย่อ
เรื่องราวชวนติดตามของรักสี่ห้าเศร้าของเพื่อนแก๊งเดียวกัน ขวัญใจ โจ คุณวี ภูผา ธิดา ที่เริ่มต้นจากนิมิตสุดประหลาดของธิดา ที่ได้ตีความว่าทั้งหมดอาจเป็นเนื้อคู่กัน !! เส้นทางรักของทั้งห้ากำลังดุเด็ดเผ็ดมันส์ เมื่อขวัญใจและคุณวีได้ตกร่องปล่องชิ้นเป็นของกันและกัน ในขณะที่ธิดาก็เริ่มยอมเปิดใจรับ ภูผา ไว้พิจารณาในฐานะคนรักอีกด้วย ในขณะที่โจกลายเป็นหมาหัวเน่าและเพิ่งรู้ใจตัวเองว่ายังคงรัก ขวัญใจ แฟนเก่าอยู่เสมอมา แต่แล้วจู่ ๆ เรื่องของพวกเขาก็เงียบหายไปนับตั้งแต่ปี 2012 2 ปี เต็มที่ไม่มีใครได้ยินข่าวคราวรวมถึงชาวคอนโดสวัสดีทวีสุข ได้แก่ ต่อ ต้นข้าว คุณรุจน์ คุณโฉม เป็น 2 ปีที่โลกยังคงหมุนไปท่ามกลางความสงสัยของผู้คนว่าพวกเขาหายไปไหน พวกเขาเป็นอย่างไร และพวกเขาจะกลับมาไหม คำถามเหล่านั้นกำลังจะได้รับคำตอบ เมื่อหนีวิกฤตการณ์น้ำท่วมโลกในปี 2012 ตามคำทำนายเรื่องวันสิ้นโลกและหลักการคำนวณทางวิทยาศาสตร์ของคุณวี พวกเขาใช้คุกใต้ดินของคอนโดสวัสดีทวีสุขเป็นหลุมหลบภัย และวันนี้ทุกคนกำลังจะกลับขึ้นมาใช้ชีวิตตามปกติอีกครั้ง แต่ทว่าไม่มีสิ่งใดจะเป็นปกติได้อีกเมื่อ ข้อ 1. ทั้งหมดพบว่า 2 ปี นั้นไม่ได้เกิดเหตุการณ์น้ำท่วมโลกใด ๆ เลย ข้อ 2. วันนี้ไม่มีคอนโดสวัสดีทวีสุขอีกต่อไปเพราะ คอนโดสวัสดีทวีสุขได้ถูกเวนคืนไปสร้างรถไฟฟ้าเป็นที่เรียบร้อยแล้วจึงเป็นที่มาของบ้านสวัสดีทวีสุข บ้านเช่าสมบัติชิ้นสุดท้าย ที่คุณรุจน์ตั้งชื่อเพื่อไว้อาลัยแด่คอนโดสวัสดีทวีสุข และจะด้วยความผูกพันหรือเหตุใดก็ตาม สุดท้ายทั้งหมดกลับมาอยู่ที่รวมกันที่นี่อีกครั้ง แถมคุณโฉมเจ้าของเทพีมินิมาร์ทใต้คอนโดเก่าและบาร์เกเร ร้านเหล้าต่อที่แฮงก์เอาท์ประจำของชาวแก๊ง ก็ยังสามารถมาโผล่ทำกิจการหน้าสนามหญ้าหน้าบ้านสวัสดีทวีสุขอีกด้วย
โนเกม โนไลฟ์
โนเกม โนไลฟ์ (No Game No Life) เป็นซีรีซ์ไลท์โนเวลโดย ยู คามิยะ ได้เริ่มตีพิมพ์เมื่อ 25 เมษายน 2555 ปัจจุบันมี 11 เล่ม โดยเล่มสุดท้ายเริ่มตีพิมพ์เมื่อ 25 เมษายน 2559 หลังจากนั้น ผู้เขียนและ Mashiro Hiiragi ได้ดัดแปลงจากไลท์โนเวลมาเป็นมังงะ โดยใช้ชื่อเดียวกัน เริ่มตีพิมพ์เมื่อ 27 มกราคม 2556 หลังจากนั้นบริษัท Madhouse ก็ได้ดัดแปลงมาทำเป็นอนิเมะโทรทัศน์ โดยได้เริ่มฉายเมื่อ 9 เมษายน 2557 ถึง 25 มิถุนายน 2557 ปัจจุบันได้ประกาศสร้างอนิเมะภาพยนตร์แล้ว
เนื้อเรื่อง
โซระและ ชิโระ ฮิคิโคโมริ ผู้เล่นเกมภายใต้ชื่อคูฮาคุ (空白)โดยเป็นผู้เล่นเกมส์ที่ได้รับชัยชนะเหนือผู้เล่นทั้งหมดในเกม จนในวันหนึ่งทั้งสองได้จดหมายท้าเกมหมากรุกจาก เทโตะ เทพเจ้าในโลกอีกโลกหนึ่ง ซึ่งทั้งสองก็ได้ชนะในการท้าครั้งนี้ และได้รับคำเชิญให้ทั้งสองไปอยู่ในโลกแห่งเกมกระดาน (Disboard) โลกที่เหมาะสมกับพรสวรรค์ของพวกเขา ซึ่งทั้งสองก็ตอบรับไปโดยคิดว่าเป็นแค่เรื่องตลก หลังจากนั้นพวกเขาก็ได้ถูกอัญเชิญไปอยู่ในโลกแห่งนั้น และการผจญภัยต่าง ๆ จึงเริ่มขึ้น
2 ขั้วอำนาจ
เป็นกลุ่มอำนาจ ที่เกิดขึ้นหลังศึกสายลับภายในสหพันธ์เอลเคีย (เล่ม 11)
โซระ (空)และ ชิโระ (白)
- องค์ชายหรือจักรพรรดิ เรียกโดย ไลร่า หลังการพ่ายแพ้ของพันธมิตรแดมฟีร์-เซเรน
- สปีเลอร์ หรือ ผู้เป็นที่รักยิ่ง เรียกโดย ไอน์ซิก หลังการปรากฏตัวอีกครั้งของเอ็กซ์มาคิน่าในเขตราชอาณาจักรเอลเคีย
สเตฟานี่ โดล่า (ステファニー・ドーラ)
เป็นผู้มีความสามารถทางด้านการเมืองการปกครองและเศรษฐกิจ อยู่ในระดับชั้นแถวหน้าของดิสบอร์ด แต่ความสามารถทางด้านการเล่นเกมส์อ่อนมาก
คลามี่ เซล (クラミー・ツェル)
(รัฐหุ่นเชิดของเอลเวนการ์ด)(เล่ม11)
เทโตะ (テト)
เพศ ผู้
อายุมากกว่า 6,000 ปี
พระเจ้าของดิสบอร์ด ผู้นำโซระและชิโระเข้ามาในโลกแห่งเกมหรือดิสบอร์ค และเป็นผู้บัญญัติพันธสัญญาทั้ง10ข้อให้แก่ชนเผ่าทรงปัญญาทั้ง 16 เผ่า หลังจากจบสงครามครั้งยิ่งใหญ่
ฮัตสึเสะ อิสึนะ
เพศ หญิง
อายุประมาณเลขหลักเดียว
เป็นหลานสาวของฮัตสึเสะ อิโนะ คนสนิทของมิโกะ และ เป็นเอกอัครราชทูตสาธารณรัฐเอลเคียตะวันออกประจำอาณาจักรเอลเคีย
ฮัตสึเสะ อิโนะ
เพศ ผู้
เป็นปู่ของ ฮัตสึเสะ อิสึนะ และเป็นคนสนิทของมิโกะ
มิโกะ
เพศ หญิง
อายุประมาณ 50 ปี
เป็นตัวแทนผู้มีสิทธิ์ทั้งหมดของแวร์บีสต์ และเป็นเพื่อนสนิทกับโฮโร
เจ้าชายพลัม สโตเกอร์
เพศ ผู้
เป็นตัวแทนผู้มีสิทธิ์ทั้งหมดของเผ่าแดมฟีร์ มีนิสัยชอบแต่งตัวเป็นผู้หญิง
จักรพรรดินีไลร่า ลอเรไล
เพศ หญิง
อายุ มากกว่า 800 ปี
เป็นตัวแทนผู้มีสิทธิ์ทั้งหมดของเผ่าเซเรน
เป็นจักรพรรดินีแห่งทวีปโอเชียนโด้ส่วนจักรวรรดิเซเรน ผู้นำสูงสุดแห่งพันธมิตรแดมฟีร์-เซเรนคนปัจจุบัน
อะไมรา
เพศ เมีย
ผู้แทนโดยพฤตินัยเมื่อไลร่ากำลังจำศีลอยู่ เป็นหมากคู่เดียวที่อยู่ในทวีปภาคมหาสมุทร
อัซรีล
อายุ มากกว่า 26,000 ปี
เป็นฟลูเกลหมายเลข1 และเป็นพี่สาวของจิบริล
เป็นประธานสภา18ปีกแห่งเผ่าฟลูเกลคนปัจจุบัน (เป็นตัวแทนผู้มีสิทธิ์ทั้งหมดของเผ่าฟลูเกล)
โฮโร
อายุประมาณ 100,000,000 ปี
เพศ เมีย
เทพเจ้าแห่งการเคลือบแคลงสงสัย และเทพเจ้าแห่งการต้องการและร้องขอ
เป็นตัวแทนผู้มีสิทธิ์ทั้งหมดของเผ่าโอลด์เดอุส (เป็นผู้แทนโดยการรับรองตนเอง)
ไอน์ซิก แอดมินิสเทรเตอร์
เพศ ผู้
อายุมากกว่า 6,000 ปี
เป็นผู้นำของเผ่าเอ็กซ์-มาคิน่าเมื่อมหาสงครามครั้งก่อน และเป็นตัวแทนผู้มีสิทธิ์ทั้งหมดของเอ็กซ์-มาคิน่า
อิมิลไอน์(แอร์ท อิมิล ครัสเตอร์ ไอน์)
เพศ หญิง
อายุมากกว่า 6,000 ปี
เป็นเอ็กซ์-มาคิน่าสาว ที่ตกหลุมรักโซระ และทำหน้าที่เป็นเภสัชกรขายยาในร้านขายยาของโซระและชิโระหลังถูกรัฐประหาร
นี ทิลวิงค์
อายุ 84 ปี
เพศ เมีย
เป็นอดีตตัวแทนผู้มีสิทธิ์ทั้งหมดของดวอร์ฟและอดีตเป็นเจ้าเมืองของอาณาจักรฮาร์เดน เฟล
และปัจจุบันเป็นพี่สาวของโซระและชิโระ
เวก ดราวพ์นีร์
เพศ ผู้
เป็นน้าชายของ นี ทิลวิงค์ และเป็นสามีในอนาคตของ นี ทิลวิงค์
เป็นเจ้าเมืองของราชอาณาจักรฮาร์เดน เฟล และเป็นตัวแทนผู้มีสิทธิ์ทั้งหมดของดวอร์ฟ คนปัจจุบัน เพราะ นี ทิลวิงค์ ได้คืนสิทธิตัวแทนผู้มีสิทธิ์ทั้งหมดให้กับ เวก ดราวพ์นีร์ แล้ว
(อ้างอิงจากไลท์โนเวลเล่มที่10 หน้าที่ 472)
จตุเทพเดโมเนีย(เสียชีวิตแล้ว)
เป็นเดโมเนียที่แข็งแกร่งที่สุด เมื่อมหาสงครามครั้งก่อน
เรกินเลฟ
(ตัวแทนผู้มีสิทธิ์ทั้งหมดของดราโกเนีย / ผู้นำเผ่าดราโกเนีย)
พันธสัญญาทั้ง 10 ประการ
เป็นบัญญัติที่ไม่ควรหลีกเลี่ยงของดิสบอร์ดเวิร์ล มีที่มาจากพันธสัญญาทั้ง 6 ข้อของริคุ โดล่า ผู้นำกลุ่มยับยั้งสงครามครั้งใหญ่ ต่อมา เท็ต พระเจ้าเพียงหนึ่งเดียวได้แก้ไขพันธสัญญาเดิมจาก 6 ข้อเป็น 10 ข้อ ได้แก่ ในความจริงนั้น สงครามนั้นถูกยุติลงไปแล้ว แต่ข้อพิพาทนั้นยังคงอยู่ นั้นทำให้พันธสัญญาข้อสุดท้ายไม่ถือเป็นข้อผูกขาดทางพันธสัญญา จนกว่าจะทำให้หมากประจำเผ่าทั้ง 16 มาอยู่พร้อมหน้า ในการใช้สิทธิขอท้าชิงพระเจ้าเพียงหนึ่งเดียว แต่ไม่ได้หมายความว่าต้องแย่งหมากประจำเผ่านั้น ๆ เพราะพันธสัญญาบอกไว้ว่า "ทุกคนต้องเล่นเกมด้วยกันอย่างสนุก"
ชนเผ่าเรืองปัญญาทั้ง 16 ชนเผ่า
เป็นกลุ่มชนเผ่าที่ถือพันธสัญญาทั้ง 10 เป็นกฎหมายของตนเอง มีด้วยกันทั้งหมด 16 เผ่า แบ่งตามความเกี่ยวข้องทางวิถีพลังวิญญาณจากมากสุดจนถึงน้อยที่สุด
หมากประจำชนเผ่าและตัวแทนในปัจจุบัน
หมากประจำชนเผ่าคือ สัญลักษณ์ของผู้มีอำนาจเต็มหรือตัวแทนในการตัดสินข้อพิพาทระดับประเทศ มีหมากทั้งหมด 16 ตัว ตามลำดับหมากบนกระดานหมากรุก
(เล่ม 11)
(นี ทิลวิงค์ ได้คืนสิทธิตัวแทนผู้มีสิทธิ์ทั้งหมดให้กับ เวก ดราวพ์นีร์ แล้ว อ้างอิงจากไลท์โนเวลเล่มที่ 10 หน้าที่ 472)
ตัวแทนแห่งเผ่าเอ็กซ์-มาคิน่า ได้แก่ ไอน์ซิก แอดมินิสเทรเตอร์ (ร่างสั่งการทั้งหมดของเอ็กซ์-มาคิน่า)
เงื่อนไขการเป็นสมาชิกวุฒิสภา คือ ชาติกำเนิด, กำลังทรัพย์ และเส้นสาย เป็นระบบสืบทอดตำแหน่งจากบิดามารดาสู่ลูกหลาน (อ้างอิงจากโนเกมส์โนไลฟ์ เล่มพิเศษ หน้าที่ 246)
6.1 โอล์ดเดอุส ตัวแทนคือ โฮโร เทพเจ้าแห่งการเคลือบแคลงสงสัย และเทพเจ้าแห่งการต้องการและร้องขอ  (เป็นผู้แทนโดยการรับรองตนเอง)
6.2 แฟนทาสม่า ไม่ปรากฏตัวแทน
6.3 เอเลเมนทัล ไม่ปรากฏตัวแทน
6.4 ดราโกเนีย ตัวแทน คือ เรกินเลฟ
6.5 คนยักษ์ ไม่ปรากฏตัวแทน
6.6 นางฟ้า ตัวแทน คือ โฟเอนิคุลัม
6.7 มาร ไม่ปรากฏตัวแทน
(ป.ล. ในสหพันธรัฐเอลเคียปัจจุบัน แม้จะรวมประเทศ แต่การใช้กฎพันธสัญญาข้อสุดท้ายของคูฮาคุ จึงยังคงให้ผู้ปกครองดินแดนในสหพันธ์ยังคงปกครองต่อไป ภายใต้การปกครองสูงสุดของคูฮาคุ และคูฮาคุยังคงเป็นราชาแห่งเอลเคียต่อไปแม้จะดำรงตำแหน่งเป็นผู้นำสูงสุดแห่งสหพันธรัฐเอลเคียในปัจจุบันแล้ว)
ที่อยู่ของชนเผ่าต่าง ๆ ในเรื่อง
ที่อยู่ของ 16 ชนเผ่าทรงปัญญา
จะใช้นามของสถานที่ในอดีตจนถึงปัจจุบัน
(ดินแดนส่วนแยกของสหพันธ์เอลเคียที่ยึดมาจาก เอลเวนการ์ด ตอนศึกกับโฮโร)
ข้อสังเกต สหพันธ์เอลเคีย หรือ เครือรัฐจักรภพแห่งเอลเคีย ถูกสถาปนาอย่างเป็นทางการเมื่อมีการรวมหมากประจำเผ่าพันธ์และดินแดนต่าง ๆ โดยจะมีประมุขแห่งราชอาณาจักรเอลเคีย โซระ กับ ชิโระ เป็นประมุขแห่งเครือรัฐจักรภพทั้งปวง โดยรัฐและประเทศ ดินแดนต่าง ๆ (Autonomous State or Constituency Country) ภายใต้เครือรัฐจักรภพแห่งเอลเคีย (หรือสหพันธรัฐเอลเคีย) จะมีอำนาจปกครองตนเอง (Self-Autonomous Government) ตามพันธสัญญาข้อที่ 10 อย่างที่เคยประกาศไว้ว่า "จะไม่มีการยึดตัวหมากใด ๆ" ที่ได้จากการชนะการเล่นเกมที่ประกาศการถือสัตย์ปฏิญาณต่อพันธสัญญา หรือ Aschente
อ้างอิง
เลขข้างหลังเป็นเลขบอกเล่มของไลต์โนเวล
เทอร์มินอล 21
เทอร์มินอล 21 อาจหมายถึง
พิตบูล (แร็ปเปอร์)
อาร์มาโด คริสเตียน เปเรซ (Armando Christian Pérez)  หรือที่รู้จักในชื่อ พิตบูล (Pitbull) หรืออีกชื่อ "Lil' Chico" หรือ Mr. Area codes 305 และ 786 เป็นนักร้องและนักแรปชาวอเมริกา เข้าสู่วงการครั้งแรก ร่วมงานกับ Lil Jon อัลบั้มKings of Crunk ในปี 2002 หลังจากนั้นก็ได้เปิดตัวอัลบั้มในปี 2004 ชื่อว่า M.I.A.M.I. (ชื่อเต็มคือ Money Is a Major Issue) ภายใต้สังกัด TVT Record หลังจากนั้นมา ได้เปิดตัวอัลบั้มที่ 2 ชื่อชุดว่า  El Mariel ในปี 2006 และที่สามชื่อ  The Boatlift ในปี 2007
จาจา เจาธรี
จาจา เจาธรี (चाचा चौधरी; ) เป็นตัวละครในหนังสือการ์ตูนอินเดีย ที่สร้างโดยนักเขียนการ์ตูนชื่อปราณ กุมาร ศรมา การ์ตูนเรื่องนี้ได้รับการตีพิมพ์เป็นภาษาของอินเดียสิบภาษา รวมทั้งภาษาฮินดีกับภาษาอังกฤษ และมียอดขายมากกว่าสิบล้านเล่ม การ์ตูนดังกล่าวได้รับการสร้างเป็นละครโทรทัศน์ โดยมีรฆุพีร์ ยาทัพ รับบทเป็นจาจา เจาธรี
ประวัติ
จาจา เจาธรี ได้รับการสร้างขึ้นใน ค.ศ. 1971 สำหรับ โลฏโปฏ ซึ่งเป็นนิตยสารภาษาฮินดี ครั้นในไม่ช้าก็กลายเป็นที่นิยมในหมู่เด็กและผู้สูงอายุ โดยปราณได้รับแรงบันดาลใจจากปราชญ์โบราณที่ชื่อจาณักยะและผู้เฒ่าผู้แก่ทุกหมู่บ้านที่อาศัยอยู่ เพื่อช่วยเหลือและแก้ไขปัญหาจากประสบการณ์ของผู้เฒ่าผู้แก่
จากการแถลงข่าวของปราณส์ฟีเจอส์ เด็กอินเดียอายุ 10–13 ปีได้จัดอันดับให้จาจา เจาธรี เป็นตัวละครในหนังสือการ์ตูนที่เป็นที่รู้จักมากที่สุด
นอกจากนี้ เขายังได้รับเลือกให้เป็นแขกรับเชิญในซีรีส์ของปราณส์ฟีเจอส์อื่น ๆ ร่วมกับพิลลู, ปิงกี และลักกี
ชีวประวัติตัวละคร
จาจา เจาธรี เป็นชาวอินเดียชนชั้นกลาง ที่บอบบาง แต่เป็นผู้สูงอายุที่เฉลียวฉลาดมาก ซึ่งคำว่าจาจาหมายถึงลุงในภาษาฮินดี ในขณะที่เจาธรีเป็นคำที่ใช้เรียกเจ้าของที่ดิน โดยมีคำพูดทั่วไปเกี่ยวกับเขาคือ "จาจา เจาธรี กา ทิมาค คอมพิวเตอร์ เส ภี เตซ จลตา ไห" (สมองจาจา เจาธรี ทำงานเร็วกว่าคอมพิวเตอร์) ซึ่งเป็นข้อพิสูจน์ถึงสติปัญญาและไหวพริบอันหาตัวจับยากของเขา
เครื่องแต่งกายของจาจา เจาธรี ประกอบด้วยผ้าโพกหัวสีแดง, ไม้เท้าที่ทำด้วยไม้, เสื้อกั๊กที่มีกระเป๋าคู่ด้านใน และนาฬิกาพก ครอบครัวของเขาประกอบด้วยพีนี (จาจี ซึ่งหมายถึงป้า) ผู้เป็นภรรยาของเขา, สุนัขข้างถนนผู้ซื่อสัตย์ชื่อร็อกเก็ต และมนุษย์ยักษ์ต่างดาวจากดาวพฤหัสบดีชื่อซาบู รวมถึงบางครั้ง ก็มีการแสดงชายตัวเล็ก ๆ ที่เรียกว่า 'ฏิคุ มาสเตอร์' อาศัยอยู่กับพวกเขาด้วย ทั้งนี้ จาจา เจาธรี ชอบกินแตงโมอย่างเอร็ดอร่อย แต่มะม่วงคือสิ่งที่ชอบเป็นพิเศษของเขา ตลอดจนออกไปเดินเล่นกับซาบูและร็อกเก็ตทุกครั้งที่จาจีดุด่าเขา อนึ่ง เมื่อเขาถอดผ้าโพกหัวออก ก็จะแสดงว่าเขาหัวโล้น
ซุน เฟย์เฟย์ (นักแสดง)
ซุน เฟย์เฟย์ (孙菲菲 ) เป็นนักแสดงชาวจีน มีผลงานเด่นคือ คู่แฝดเซียวฮื่อยี้พิชิตมาร, จอมนางวังต้องห้าม 2
ความผิดพลาดในงานพรมแดง
แม้จะเป็นงานแจกรางวัลประเภท Men of the Year แต่เธอกลับประสบอุบัติเหตุเมื่อชุดราตรีสีขาวเกาะอกของเธอเกิดหลุดร่วงลงมาด้วยความไม่ตั้งใจ ทำให้เธอต้องโชว์ความเซ็กซี่บนพรมแดงต่อหน้าตากล้องมากมายโดยไม่ได้ตั้งใจ เหตุดังกล่าวเกิดขึ้นในงานเมื่อวันคืนวันอาทิตย์ที่ 13 ธันวาคม พ.ศ. 2554 เมื่อ ซุนเฟยเฟย เดินพรมแดงเข้างานมาพร้อมกับพิธีกรสาว ฟางหลิง ซึ่งหลังสองสาวหยุดเปิดโอกาสให้ตากล้องได้ถ่ายภาพกันไปพอสมควรแล้ว ทั้งคู่จึงเดินเพื่อเข้างานต่อ แต่แล้วฟางหลิงกลับไปเหยียบใส่ส่วนหนึ่งจากชุดกระโปรงของ ซุนเฟยเฟย จนชุดราตรีเกาะอกที่ใส่อยู่ถึงกับหลุด และเปิดให้เห็นชุดชั้นในกันเลยทีเดียว เธอตกใจกับเหตุที่เกิดขึ้นมาก ยังพยายามแก้ไขสถานการณ์ด้วยการดึงเสื้อขึ้นมา เช่นเดียวกับที่ฝ่ายผู้ช่วยส่วนตัวก็รีบใช้เสื้อโค้ทมาสวมคลุมให้กับเธอด้วย หลังจากนั้นดาราสาวผู้เคราะห์ร้ายจึงตัดสินใจเดินทางออกจากสถานที่นั้นไป โดยไม่ได้เข้าร่วมงานแต่อย่างใด
สำหรับงานในวันนั้นมีดาราดังหลายคนที่ได้รับรางวัล ทั้ง เฉิน คุน ที่คว้ารางวัลศิลปินแห่งปี, เติ้ง เชา ได้เป็นนักแสดงแห่งปี, ดาราสาว จาง จิงฉู คว้าตำแหน่งหญิงที่สวยที่สุดในปี 2011, ส่วนนักกีฬาว่ายน้ำคนดัง ซุนหยาง, ศิลปิน จ้าวฉุนหย่า, ผู้กำกับภาพยนตร์ กู่ฉางเว่ย, ดาราแสดงหนุ่ม หวง เสี่ยวหมิง และ หวู เสี่ยวเป่า ได้รับตำแหน่ง Men of the Year ประจำปี 2011
ไวไฟ
ไวไฟ (Wi-Fi หรือ WiFi, ) เป็นกลุ่มโพรโทคอลเครือข่ายไร้สายที่อยู่ในมาตรฐาน IEEE 802.11 ซึ่งไวไฟมักถูกใช้งานในเครือข่ายอุปกรณ์ระยะไกล้ เพื่อเข้าถึงอินเทอร์เน็ตโดยไม่ใช้สายอินเทอร์เน็ต โดยไวไฟ จะส่งสัญญาณอินเทอร์เน็ตในรูปแบบของคลื่นวิทยุ ผ่านอุปกรณ์กระจายสัญญาณอินเทอร์เน็ต เช่น เราเตอร์ไร้สาย แอคเซสพอยต์ไร้สาย หรือผ่านร่างแหไวไฟ (Mesh WiFi) ไวไฟสามารถพบเห็นได้ในพื้นที่สาธารณา เช่น ร้านกาแฟ, โรงแรม, ห้องสมุด และท่าอากาศยานเพื่อเข้าถึงอินเทอร์เน็ตในที่สาธารณะ
Wi-Fi เป็นเครื่องหมายการค้าไม่แสวงหากำไรของ Wi-Fi Alliance ซึ่งนิยามว่า "ชุดผลิตภัณฑ์ใด ๆ ที่สามารถทำงานได้ตามมาตรฐานเครือข่ายคอมพิวเตอร์แบบไร้สาย (แลนไร้สาย) ซึ่งอยู่บนมาตรฐาน IEEE 802.11"   มีบริษัทใช้งาน Wi-Fi Alliance มากกว่า 800 แห่งทั่วโลก  ในแต่ละปี มีการส่งอุปกรณ์ที่มีไวไฟมากกว่า 3.05 พันล้านอันทั่วโลก
ประวัติ
วิก เฮส์ผู้เป็นประธานของ IEEE 802.11 เป็นเวลา 10 ปีและเรียกว่า "บิดาแห่ง Wi-Fi" ได้มีส่วนร่วมในการออกแบบ 802.11b และ 802.11a มาตรฐานเริ่มต้นภายใน IEEE.
นักวิทยุ-ดาราศาสตร์ชาวออสเตรเลียชื่อ จอห์น โอ ซัลลิแวนได้พัฒนาสิทธิบัตรที่สำคัญที่ใช้ใน Wi-Fi ที่เป็นผลพลอยได้ในโครงการวิจัย CSIRO "การทดลองที่ล้มเหลวในการตรวจสอบหาการระเบิดหลุมดำขนาดเล็กที่มีขนาดเท่าหนึ่งอนุภาคอะตอม" ในปี ค.ศ. 1992 และ ปี ค.ศ. 1996 องค์กรของออสเตรเลียชื่อ CSIRO (the Australian Commonwealth Scientific and Industrial Research Organisation) ได้รับสิทธิบัตร สำหรับวิธีการที่ในภายหลังใช้ใน Wi-Fi ในการ "กำจัดรอยเปื้อน"ของสัญญาณ.
ในปี ค.ศ. 1999 Wi-Fi Alliance จัดตั้งขึ้นเป็นสมาคมการค้าเจ้าของเครื่องหมายการค้า Wi-Fi ซึ่งผลิตภัณฑ์ส่วนใหญ่ที่ใช้ Wi-Fi จะมีเครื่องหมายนี้
ในเดือนเมษายน ค.ศ. 2009 14 บริษัทเทคโนโลยีตกลงที่จะจ่าย 250 ล้านดอลลาร์สหรัฐ ให้กับ CSIRO สำหรับการละเมิดสิทธิบัตรของ CSIRO สิ่งนี้ทำให้ Wi-Fi กลายเป็นสิ่งประดิษฐ์ ของออสเตรเลีย แม้ว่าจะเป็นเรื่องของการโต้เถียงกันอยู่ ในปี ค.ศ. 2012 CSIRO ยังชนะคดีและจะได้รับเงินชดเชยเพิ่มเติม 220 ล้าน$ สำหรับการละเมิดสิทธิบัตร Wi-Fi กับบริษัทระดับโลกในประเทศสหรัฐอเมริกา ซึ่งจะต้องจ่ายค่าลิขสิทธิ์แก่ CSIRO ที่คาดว่าจะมีมูลค่าเพิ่มอีก $ 1 พันล้านดอลลาร์
ลักษณะการเชื่อมต่อของอุปกรณ์
ไวไฟ ได้กำหนดลักษณะการเชื่อมต่อของอุปกรณ์ภายในเครือข่ายแลน ไว้ 2 ลักษณะคือโหมด Infrastructure และโหมด Ad-Hoc หรือ Peer-to-Peer
โหมด Infrastructure
โดยทั่วไปแล้วอุปกรณ์ในเครือข่ายไวไฟ จะเชื่อมต่อกันในลักษณะของโหมด Infrastructure ซึ่งเป็นโหมดที่อนุญาตให้อุปกรณ์ภายใน LAN สามารถเชื่อมต่อกับเครือข่ายอื่นได้ ในโหมด Infrastructure นี้จะประกอบไปด้วยอุปกรณ์ 2 ประเภทได้แก่ สถานีผู้ใช้ (Client Station) ซึ่งก็คืออุปกรณ์คอมพิวเตอร์ (Desktop, แล็ปท็อป, หรือ PDA ต่าง ๆ ) ที่มีอุปกรณ์ Client Adapter เพื่อใช้รับส่งข้อมูลผ่านไวไฟให้บริการ แก่สถานีผู้ใช้นั้นอยู่เท่านั้น ส่วนสถานีแม่ข่ายจะทำหน้าที่ส่งต่อ (forward) ข้อมูลที่ได้รับจากสถานีผู้ใช้ไปยังจุดหมายปลายทางหรือส่งต่อข้อมูลที่ได้ รับจากเครือข่ายอื่นมายังสถานีผู้ใช้
โหมด Ad-Hoc หรือ Peer-to-Peer
เครือข่ายไวไฟ.ในโหมด Ad-Hoc หรือ Peer-to-Peer เป็นเครือข่ายที่ปิดคือไม่มีสถานีแม่ข่ายและไม่มีการเชื่อมต่อกับเครือข่ายอื่น บริเวณของเครือข่ายไวไฟในโหมด Ad-Hoc จะเรียกว่า Independent Basic Service Set (IBSS) ซึ่งสถานีผู้ใช้หนึ่งสามารถติดต่อสื่อสารข้อมูลกับสถานีผู้ใช้อื่น ๆ ในเขต IBSS เดียวกันได้โดยตรงโดยไม่ต้องผ่านสถานีแม่ข่าย แต่สถานีผู้ใช้จะไม่สามารถรับส่งข้อมูลกับเครือข่ายอื่น ๆ ได้
กลไกรักษาความปลอดภัย
ไวไฟได้กำหนดให้มีทางเลือกสำหรับสร้างความปลอดภัยให้กับเครือข่ายแลนแบบไร้สาย ด้วยกลไกซึ่งมีชื่อเรียกว่า WEP (Wired Equivalent Privacy) ซึ่งออกแบบมาเพื่อเพิ่มความปลอดภัยกับเครือข่าย LAN แบบไร้สายให้ใกล้เคียงกับความปลอดภัยของเครือข่ายแบบที่ใช้สายนำสัญญาณ (IEEE 802.3 Ethernet) บทบาทของ WEP แบ่งเป็น 2 ส่วนหลัก ๆ คือ การเข้ารหัสข้อมูล (Encryption) และ การตรวจสอบผู้ใช้ (Authentication)
การเข้าและถอดรหัสข้อมูล
การเข้าและถอดรหัสข้อมูล (WEP Encryption/Decryption) ใช้หลักการในการเข้าและถอดรหัสข้อมูลที่เป็นแบบ symmetrical (นั่นคือรหัสที่ใช้ในการเข้ารหัสข้อมูลจะเป็นตัวเดียวกันกับรหัสที่ใช้ สำหรับการถอดรหัสข้อมูล)
การตรวจสอบผู้ใช้
สำหรับเครือข่ายไวไฟ ผู้ใช้ (เครื่องลูกข่าย) จะมีสิทธิในการรับส่งสัญญาณข้อมูลในเครือข่ายได้ก็ต่อเมื่อได้รับการตรวจสอบ แล้วได้รับอนุญาต ซึ่งมาตรฐานไวไฟ การตรวจสอบผู้ใช้ในลักษณะ นี้เป็นทางเลือกแบบ default ที่กำหนดไว้ในมาตรฐาน IEEE 802.11 ในการตรวจสอบแบบนี้จะไม่ตรวจสอบรหัสลับจากผู้ใช้ ซึ่งอาจกล่าวได้ว่าเป็นการอนุญาตให้ผู้ใช้ใด ๆ ก็ได้สามารถเข้ามารับส่งสัญญาณในเครือข่ายนั่นเอง แต่อย่างไรก็ตามในการตรวจสอบแบบนี้อุปกรณ์ที่ทำหน้าที่เป็นสถานีแม่ข่ายไม่จำเป็นต้องอนุญาตให้สถานีผู้ใช้เข้ามาใช้เครือข่ายได้เสมอไป ในกรณีนี้บทบาทของ WEP จึงเหลือแต่เพียงการเข้ารหัสข้อมูลเท่านั้น กลไกการตรวจสอบแบบ open system authentication มีขั้นตอนการทำงานดังต่อไปนี้ การตรวจสอบผู้ใช้แบบ shared key authentication จะอนุญาตให้สถานีผู้ใช้ซึ่งมีรหัสลับของเครือข่ายนี้เท่านั้นที่สามารถเข้า มารับส่งสัญญาณกับอุปกรณ์ที่ทำหน้าที่เป็นสถานีแม่ข่ายได้ โดยมีการใช้เทคนิคการถามตอบที่ใช้กันทั่วไปผนวกกับการเข้ารหัสด้วย WEP เป็นกลไกสำหรับการตรวจสอบ (ดังนั้นการตรวจสอบแบบนี้จะทำได้ก็ต่อเมื่อมีการ Enable การเข้ารหัสด้วย WEP) กลไกการตรวจสอบดังกล่าวมีขั้นตอนการทำงานดังต่อไปนี้
ข้อดี
Wi-Fi ช่วยให้การใช้งานของเครือข่ายท้องถิ่น (LAN) มีราคาถูกลง นอกจากนี้ยังมีบริเวณที่ไม่สามารถวางสายเคเบิลได้ เช่น พื้นที่กลางแจ้งและอาคารประวัติศาสตร์ เราจะสามารถให้บริการ LAN แบบไร้สายได้
ผู้ผลิตสามารถสร้างอะแดปเตอร์เครือข่ายไร้สายในแล็ปท็อปได้ ส่วนใหญ่ราคาของชิปเซ็ตสำหรับ Wi-Fi ยังคงลดลงเรื่อย ๆ ทำให้มีตัวเลือกที่เป็นเครือข่ายประหยัดรวมอยู่ในอุปกรณ์ ต่าง ๆ ได้มากขึ้น
หลาย ๆ แบรนด์ในการแข่งขันที่แตกต่างกันของ AP กับตัวเชื่อมต่อเครื่องลูกข่ายสามารถประสานทำงานกันได้ดีในระดับพื้นฐานของการให้บริการ ผลิตภัณฑ์ทั้งหลายที่ "รองรับ Wi-Fi" ที่ออกโดย Wi-Fi Alliance สามารถเข้ากันได้แบบย้อนหลัง ซึ่งแตกต่างจากโทรศัพท์มือถือ ที่อุปกรณ์ที่มีมาตรฐาน Wi-Fi ใด ๆ สามารถที่จะทำงานร่วมกันได้ที่ใด ๆ ก็ได้ในโลกนี้
การเข้ารหัสของไวไฟแบบ Wi-Fi Protected Access (WPA2) ถือได้ว่ามีความปลอดภัยโดยการใช้รหัสผ่านที่แข็งแกร่ง โพรโทคอลใหม่สำหรับคุณภาพของการให้บริการที่เรียกว่า Wireless Multimedia (WMM) ทำให้ Wi-Fi มีความเหมาะสมมากขึ้นสำหรับการใช้งานที่มี ความละเอียดอ่อนต่อเวลาแฝง(เช่นเสียงและวิดีโอ) กลไกการประหยัดพลังงานของ WMM จะช่วยยืดอายุแบตเตอรี่
ข้อจำกัด
การกำหนดคลื่นความถี่และข้อจำกัดในการดำเนินงานไม่สม่ำเสมอทั่วโลก เช่นที่ออสเตรเลียและยุโรป ได้อนุญาตให้มีอีกสองแชนแนลเพิ่มเติมนอกเหนือจากที่ได้รับอนุญาตในสหรัฐอเมริกาสำหรับแถบความถี่ 2.4 GHz (แชนแนล 1 ถึง 13 เทียบกับ 1 ถึง 11 ) ในขณะที่ประเทศญี่ปุ่นมีมากขึ้นอีกหนึ่ง(1 ถึง 14) สัญญาณ Wi-Fi กินพื้นที่ห้าแชนแนลในแถบความถี่ 2.4 GHz ตามภาพประกอบ ตัวเลขของแชนแนลใด ๆ สองแชแนลที่แตกต่างกันห้าตัวเลขหรือมากกว่า เช่นแชนแนล 2 และ 7 จะใช้คลิ่นความถี่ที่ไม่ทับซ้อนกัน เพราะฉะนั้น ความเชื่อเดิม ๆ ที่ว่า แชนแนลที่ 1, 6, และ 11 เท่านั้นที่เป็นแชนแนลที่ไม่ทับซ้อนกันจึงไม่ถูกต้อง แชนแนลที่ 1 , 6, และ 11 เป็นกลุ่มของสามแชนแนลที่ไม่ทับซ้อนกันในทวีปอเมริกาเหนือและสหราชอาณาจักร ในยุโรปและญี่ปุ่นจะแนะนำให้ใช้ ช่อง 1, 5 , 9, และ 13 สำหรับ 802.11g และ 802.11n
ค่าการส่งพลังงานที่เรียกว่า "Equivalent Isotropically Radiated Power" ( EIRP ) ในสหภาพยุโรปจะจำกัดที่ 20 dBm ( 100 mW )
ปัจจุบัน 802.11n ปรกติที่ 'เร็วที่สุด' จะใช้สเปกตรัมวิทยุ/แบนด์วิดธ์เป็นสองเท่า (40 MHz) เมื่อเทียบกับ 802.11a หรือ 802.11g (20 MHz) ซึ่งหมายความว่า จะมี เพียงหนึ่งเครือข่าย 802.11n เท่านั้นในแถบความถี่ 2.4 GHz ณ สถานที่ที่กำหนด โดยไม่มีการรบกวนไปยัง/จากการจราจร WLAN อื่น ๆ นอกจากนี้ 802.11n ยังสามารถตั้งค่าการใช้แบนด์วิดธ์ที่ 20 MHz เพียงเพื่อที่จะป้องกันการรบกวนในชุมชนหนาแน่น
พิสัย
เครือข่าย Wi-Fi มีพิสัยจำกัด AP ไร้สายโดยทั่วไปที่ใช้ 802.11b หรือ 802.11g กับเสาอากาศอาจมีพิสัยทำการที่ 35 เมตร (120 ฟุต) ในบ้านและ 100 เมตร (300 ฟุต)กลางแจ้ง แต่ IEEE 802.11n สามารถทำงานในพิสัยที่มากกว่าสองเท่า พิสัยนี้ยังขึ้นอยู่กับช่วงความถี่ Wi-Fi ในบล็อกความถี่ 2.4 GHz มีพิสัยทำการที่ดีกว่า Wi-Fi ในบล็อกความถี่ 5 GHz ซึ่งใช้โดย 802.11a และ 802.11n ในเราเตอร์ไร้สายที่มีเสาอากาศถอดออกได้ เป็นไปได้ที่จะเพิ่มพิสัยโดยการติดตั้งเสาอากาศที่มีการเพิ่มเกนสูงขึ้นในทิศทางที่เฉพาะเจาะจง พิสัยกลางแจ้งสามารถเพิ่มไปได้หลายกิโลเมตรโดยการใช้เสาอากาศแบบทิศทางเกนสูงที่ เราเตอร์และอุปกรณ์ระยะไกล โดยทั่วไปจำนวนพลังงานสูงสุดที่อุปกรณ์ Wi-Fi สามารถส่ง ออกได้จะจำกัดโดยกฎระเบียบของท้องถิ่นเช่น FCC ส่วนที่ 15 ในสหรัฐอเมริกา
เพื่อเข้าถึงความต้องการสำหรับการใช้งานเครือข่ายไร้สาย Wi-Fi จึงมีการใช้พลังงานค่อนข้างสูงเมื่อเทียบกับมาตรฐานอื่น ๆ เทคโนโลยีเช่นบลูทูธ (ออกแบบมาเพื่อรองรับการใช้งาน PAN แบบไร้สาย) ให้พิสัยการกระจายคลื่นที่สั้นมาก ระหว่าง 1 ถึง 100 เมตร และโดยทั่วไปก็มีการใช้พลังงานที่ต่ำกว่า เทคโนโลยีพลังงานต่ำอื่น ๆ เช่น ZigBee มีพิสัยค่อนข้างไกล แต่อัตรารับส่งข้อมูลต่ำกว่ามาก การใช้พลังงานที่สูงของ Wi-Fi ทำให้แบตเตอรี่ใน โทรศัพท์มือถือน่าเป็นห่วง
เนื่องจากธรรมชาติที่ซับซ้อนของการกระจายคลื่นวิทยุที่ความถี่ทั่วไปของ Wi-Fi โดยเฉพาะอย่างยิ่งผลกระทบของการสะท้อนสัญญาณเมื่อกระทบต้นไม้และสิ่งปลูกสร้างต่าง ๆ อัลกอริทึมได้แต่เพียงคาดการณ์ความแรงของสัญญาณ Wi-Fi สำหรับพื้นที่ใด ๆ ที่สัมพันธ์กับตัวส่งสัญญาณเท่านั้น. ผลกระทบนี้ไม่ได้ใช้อย่างเท่าเทียมกันใน Wi-Fi พิสัยไกล เนื่องจากการเชื่อมโยงสัญญาณระยะไกลปกติจะดำเนินการจากเสาสูงที่ส่งสัญญาณเหนือสิ่งกีดขวางเหล่านั้น
พิสัยของ Wi-Fi ในทางปฏิบัติขึ้นอยู่กับขอบเขตการใช้อุปกรณ์เคลื่อนที่เพื่อการใช้งาน เช่นเครื่องตรวจสอบสินค้าคงคลังในคลังสินค้า หรือในพื้นที่ค้าปลีก อุปกรณ์อ่านบาร์โค้ดที่เคาน์เตอร์เช็คเอาท์ หรือสถานีรับ/ส่งสินค้า การใช้ Wi-Fi พิสัยกว้างกับอุปกรณ์เคลื่อนที่เร็ว จะทำได้จำกัด เช่น การใช้งานในขณะที่รถยนต์เคลื่อนย้ายจากฮอทสปอตหนึ่งไปยังอีกฮอทสปอดหนึ่ง เทคโนโลยีไร้สายอื่น ๆ น่าจะมีความเหมาะสมมากกว่าสำหรับการสื่อสารกับยานพาหนะเคลื่อนที่เร็ว
ความเสี่ยงด้านความปลอดภัยของข้อมูล
มาตรฐานการเข้ารหัสแบบไร้สายที่พบมากที่สุดคือ Wired Equivalent Privacy (WEP) พบว่าเปราะบางง่ายแม้ว่าจะคอนฟิคอย่างถูกต้องก็ตาม การเข้ารหัส Wi-Fi Protected Access ( WPA และ WPA2 ) ซึ่งมีอยู่ในอุปกรณ์ในปี 2003 มีวัตถุประสงค์เพื่อแก้ปัญหานี้ Wi-Fi AP โดยปกติจะเริ่มต้นเป็นโหมดไม่เข้ารหัส (เปิด) มือใหม่จะได้ประโยชน์จากอุปกรณ์ที่กำหนดค่าเป็นศูนย์ที่ทำงานตอนแกะกล่อง แต่การเริ่มต้นนี้ไม่ได้ช่วยการรักษาความปลอดภัยไร้สายใด ๆ แต่เปิดให้เชื่อมต่อไร้สายเข้ากับ LAN ในการเปิดการรักษาความปลอดภัย ผู้ใช้ต้องคอนฟิคอุปกรณ์ที่มักจะผ่านทางส่วนติดต่อผู้ใช้แบบกราฟิกซอฟต์แวร์ (GUI) บนเครือข่าย Wi-Fi ที่ไม่ได้เข้ารหัส อุปกรณ์ที่กำลังเชื่อมต่อ สามารถตรวจสอบและ บันทึกข้อมูล (รวมถึงข้อมูลส่วนบุคคล)ได้ เครือข่ายดังกล่าวสามารถจะได้รับการป้องกันความปลอดภัย โดยการใช้วิธีการอื่น เช่น VPN หรือ Hypertext Transfer Protocol ( HTTPS) over Transport Layer Security ที่ปลอดภัยเท่านั้น
การรบกวน
นอกจากนี้ อุปกรณ์อื่น ๆ ที่ใช้แถบความถี่ 2.4 GHz เช่นเตาอบไมโครเวฟ อุปกรณ์ ISM กล้องรักษาความปลอดภัย อุปกรณ์ ZigBee อุปกรณ์ บลูทูธ, ผู้ส่ง วิดีโอ โทรศัพท์ไร้สาย เครื่องมอนิเตอร์ทารก และ (ในบางประเทศ) วิทยุสมัครเล่น ทั้งหมดที่สามารถก่อให้เกิดการรบกวนเพิ่มเติมอย่างมีนัยสำคัญ นอกจากนี้ยังเป็นปัญหาเมื่อหลาย ๆ เทศบาลหรือหลาย ๆ องค์กรขนาดใหญ่อื่น ๆ (เช่น มหาวิทยาลัย) พยายามที่จะให้ครอบคลุมพื้นที่ขนาดใหญ่และเกิดการทับซ้อนกัน
กาฮี
พัก กา-ฮี (เกิด 25 ธันวาคม 2523) ชื่อเดิมว่า พัก จี-ย็อง และชื่อในการแสดงว่า กาฮี (Kahi) เป็นอดีตสมาชิกอาฟเตอร์สกูล ปัจจุบันเป็นศิลปินเดี่ยว
ประวัติ
กาฮีเกิดในหมู่บ้านเล็กๆ ณ จังหวัดคังว็อน เติบโตขึ้นด้วยการอบรมเลี้ยงดูของปู่ย่าตายาย แต่เธอไม่สนใจการร้องรำทำเพลงจนกระทั่งอายุสิบหกปี เมื่อเธอเกิดหลงใหลวงดนตรีฮิบฮอปชื่อ รูรา (Roo'ra) นับแต่นั้น เธอจึงใฝ่ฝันจะเป็นนักร้อง แต่ครอบครัวคัดค้าน เธอจึงไม่สามารถเรียนด้านนั้นได้อย่างเป็นกิจจะลักษณะ ครั้นเข้าเรียนระดับมัธยมศึกษา เธอหัดร้องและเต้นเอง บิดาซึ่งไม่ชอบใจจึงสั่งให้เธอเรียนต่อยังมหาวิทยาลัยในชนบท และเธอยอมปฏิบัติโดยดี แต่ภายหลัง เธอไม่สามารถอดทนร่ำเรียนวิชาการได้อีกต่อไป จึงตัดสินใจปฏิบัติตามความฝัน โดยเดินทางเข้าเมืองหลวงมือเปล่า และไม่ได้ติดต่อกับบิดาอีกเลยเป็นเวลาถึงเจ็ดปี ระหว่างใช้ชีวิตอยู่ในโซล เพื่อนคนหนึ่งของเธอจึงพาเธอไปสมัครเป็นนักเต้น เธอผ่านการสัมภาษณ์และได้งาน เธอจึงเริ่มอาชีพนักเต้นตั้งแต่นั้นมา เวลานั้นเธออายุสิบแปดปี
นาโอโกะ ยามาดะ
วัยเด็ก
ยามาดะเกิดเมื่อวันที่ 28 พฤศจิกายน พ.ศ. 2527 ที่จังหวัดเกียวโต สมัยเด็กเธอชื่นชอบการวาดรูปและมักจะลอกภาพจากการ์ตูน แพตเลเบอร์ และ ดราก้อนบอล เธอเข้าร่วมชมรมวอลเลย์บอลขณะที่เรียนชั้นประถมศึกษา และเข้าชมรมเทนนิสและชมรมถ่ายภาพขณะเรียนชั้นมัธยมศึกษา จากนั้นยามาดะได้เข้าศึกษาต่อที่มหาวิทยาลัยศิลปะและการออกแบบเกียวโต โดยเรียนการวาดภาพสีน้ำมันและได้เข้าร่วมชมรมสเปเชียลเอฟเฟกต์
อาชีพด้านแอนิเมชัน
แต่เดิมยามาดะตั้งใจเข้าทำงานในธุรกิจภาพยนตร์หลังจบการศึกษา แต่เปลี่ยนใจไปสมัครเข้าเกียวโตแอนิเมชันหลังจากเห็นโฆษณา งานแรกที่ยามาดะได้รับมอบหมายคือการสร้างฉากอินบีทวีน (inbetween) ให้กับซีรีส์อินุยาฉะ เทพอสูรจิ้งจอกเงิน ก่อนที่จะเลื่อนขึ้นไปเป็นคีย์แอะนิเมเตอร์ในวิชวลโนเวลแอร์
หลังจากที่ยามาดะได้เป็นผู้กำกับตอน (episode director) ในวิชวลโนเวลแคลนนาดแล้ว ยามาดะได้รับข้อเสนอให้เป็นผู้กำกับอย่างเต็มตัวครั้งแรกกับซีรีส์เค-อง! ก๊วนดนตรีแป๋วแหวว ซึ่งสร้างจากมังงะสี่ช่องแนวเสี้ยวชีวิตชื่อเดียวกัน ซีรีส์นี้ประสบความสำเร็จอย่างมาก โดยมีภาคต่อและภาพยนตร์ออกมาหลังจากนั้นด้วย ใน พ.ศ. 2556 เธอกำกับซีรีส์ตลาดป่วน ก๊วนทามาโกะตามด้วยภาพยนตร์ทามาโกะ เลิฟสตอรี (Tamako Love Story) ในปีถัดมา ซึ่งทามาโกะ เลิฟสตอรีนั้นทำให้ยามาดะได้รับรางวัลหน้าใหม่ยอดเยี่ยมจากเทศกาลศิลปะสื่อแห่งประเทศญี่ปุ่น (Japan Media Arts Festival) โดยในภาพยนตร์เรื่องนี้เธอเขียนสตอรีบอร์ดของทั้งเรื่องด้วยตัวเอง และยังเขียนเนื้อร้องเพลงประกอบได้แก่ Everybody Loves Somebody ด้วย ผลงานต่อไปของยามาดะคือภาพยนตร์เรื่อง รักไร้เสียง ซึ่งสร้างจากมังงะชื่อเดียวกันซึ่งตีแผ่ประเด็นการรังแกกันในโรงเรียนและความพิการทางร่างกายในประเทศญี่ปุ่น รักไร้เสียงเปิดตัวเป็นอันดับที่สองในบ็อกซ์ออฟฟิศของญี่ปุ่น และทำรายได้รวม 2.3 พันล้านเยน ซึ่งเป็นอันดับที่ 19 ของภาพยนตร์ในประเทศญี่ปุ่นใน พ.ศ. 2559 ภาพยนตร์เรื่องนี้ยังได้รับการเสนอชื่อเข้าชิงรางวัลอีกหลายรางวัล รวมทั้งรางวัลภาพยนตร์ยอดเยี่ยมไมนิจิ (Mainichi Film Awards) สาขาภาพยนตร์แอนิเมชันยอดเยี่ยมและรางวัลภาพยนตร์ยอดเยี่ยมแห่งประเทศญี่ปุ่น (Japan Academy Prize) สาขาภาพยนตร์แอนิเมชัน